Mesaje trimise redacției Libertatea de un părinte de la Liceul Ioan Petreuș din Otopeni arată cum au strâns cel puțin 900 de lei ca să cumpere un cadou de Paște învățătorului, restul banilor fiind dați în plic.

“Dragi părinți, sunteți de acord să îi oferim o atenție domnului învățător de Paște?“. Așa arată un anunț pe cunoscutele grupuri de WhatsApp ale părinților care strâng bani pentru cadouri la profesori sau învățători. Nici un părinte nu pare că se opune.

“Un coș cum s-a luat și de Crăciun și restul banilor îi dăm în plic“

În cazul de față, banii se strâng pentru domnul învățător Iacov Iordache Valentin de la Liceul Ioan Petreuș din Otopeni. Cadrul didactic predă la o clasă pregătitoare cu aproape 30 de copii.

Suma cu care contribuie fiecare părinte este de 50 de lei, după cum mai arată mesajele de pe același grup. În total, s-au strâns 900 de lei pentru domnul învățător doar de la părinții care fac parte din grupul de WhatsApp. O sumă care depășește cu mult valoarea cadourilor simbolice.

Această practică se desfășoară și la alte sărbători, după cum reiese din dialogul părinților. “Și ce luați, dacă se strâng bani de la toți părinții?”, întreabă o mamă. “Probabil un coș cum s-a luat și de Crăciun și restul banilor îi dăm în plic”, îi răspunde o altă mamă.

Recomandări Primăria București-Ilfov: mașinile de la Parcuri București, venite la lucru în cartierul rezidențial din Voluntari unde stau Firea, Pandele și directorul companiei municipale

VEZI GALERIA FOTOPOZA 1 / 5

“Dacă nu pun și eu bani, copilul meu va fi discriminat de învățător“

A doua zi sunt trimise de același părinte opt fotografii cu variante de coș pentru domnul învățător. Fiecare conține cutii de bomboane și sticle de băuturi alcoolice. Prețurile variază de la 117 lei la 238 de lei.

“Cel mai tare mă deranjează că se face o listă cu părinții care au dat bani. Aceasta este înmânată învățătorului. Or, mie, ca părinte, îmi este teamă că dacă nu pun și eu bani, copilul meu va fi discriminat de învățător. Din această cauză am dat bani de Crăciun, dar de data asta n-am mai acceptat. Totul a pornit de la un grup de câțiva părinți care ne-a convins pe restul să îi luăm cadou. Domnul învățător nu a cerut niciodată bani sau cadouri, dar nici nu refuză”, a explicat pentru Libertatea unul dintre părinții revoltați.

Recomandări Cazul Colegiul Lazăr: un oftalmolog explică de ce sunt periculoase aparatele UV pentru sterilizarea aerului, uitate deschise în clasă în timpul orelor

Codul-cadru de etică al personalului didactic din învățământul preuniversitar, adoptat anul trecut, interzice profesorilor în mod explicit solicitarea sau acceptarea de cadouri sau a unor sume de bani din partea elevilor/părinților.

Iulian Cristache, reprezentantul părinților la discuțiile cu oficialii Ministerului Educației și unul dintre principalii autori ai Codului de etică, explică de ce regulamentul este încălcat constant. “Directorii nu vor să pună piciorul în prag. Ei ar trebui să se asigure că legislația este respectată și să-i bage în comisie de cercetare disciplinară pe dascălii care acceptă cadouri mai scumpe sau sume de bani”.

Ziarul Libertatea l-a contactat și pe învățătorul Iacov Iordache Valentin, dar acesta nu a dorit să comenteze.

Citește și:

PARTENERI - GSP.RO La 31 de ani de la Revoluție, un fost șef militar rupe tăcerea. Șocant ce s-a întâmplat cu cadavrele soților Ceaușescu. Unde au fost aruncate

PARTENERI - PLAYTECH Ultimele cuvinte ale Elenei către Nicolae Ceaușescu. Ce a putut să îi spună înainte să moară

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat

Telekomsport Un cuplu celebru, găsit fără suflare în propria casă! Ce a descoperit poliţia la faţa locului